พระราชกฤษฎีกาพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยบูรพาพ.ศ. ๒๕๓๔ ภูมิพลอดุลยเดช ป.ร.ให้ไว้ ณ วันที่ ๙ ตุลาคม พ.ศ. ๒๕๓๔เป็นปีที่ ๔๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยบูรพาอาศัยอำนาจตามความในมาตรา ๒๕แห่งธรรมนูญการปกครองราชอาณาจักร พุทธศักราช ๒๕๓๔ กับมาตรา ๔๔ วรรคสอง และมาตรา ๔๘วรรคสอง แห่งพระราชบัญญัติมหาวิทยาลัยบูรพา พ.ศ. ๒๕๓๓ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะเข็มวิทยฐานะ และครุยประจำตำแหน่งของมหาวิทยาลัยบูรพา พ.ศ. ๒๕๓๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓[๒] ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยบูรพา ดังนี้(๑) สาขาวิชาการศึกษามีปริญญาสามชั้น คือ(ก) เอก เรียกว่า การศึกษาดุษฎีบัณฑิต ใช้อักษรย่อ กศ.ด.(ข) โท เรียกว่า การศึกษามหาบัณฑิต ใช้อักษรย่อ กศ.ม.(ค) ตรี เรียกว่า การศึกษาบัณฑิต ใช้อักษรย่อ กศ.บ.(๒) สาขาวิชาบริหารธุรกิจมีปริญญาสามชั้น คือ(ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด.(ข) โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.(๓) สาขาวิชาพยาบาลศาสตร์มีปริญญาสามชั้น คือ(ก) เอก เรียกว่า พยาบาลศาสตรดุษฎีบัณฑิต ใช้อักษรย่อ พย.ด.(ข) โท เรียกว่า พยาบาลศาสตรมหาบัณฑิต ใช้อักษรย่อ พย.ม.(ค) ตรี เรียกว่า พยาบาลศาสตรบัณฑิต ใช้อักษรย่อ พย.บ.(๔)สาขาวิชาวิทยาศาสตร์พื้นฐานและสาขาวิชาวิทยาศาสตร์ประยุกต์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด.(ข) โท เรียกว่า วิทยาศาสตรมหาบัณฑิตใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๕) สาขาวิชาวิศวกรรมศาสตร์มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด.(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๖) สาขาวิชาศิลปกรรมศาสตร์มีปริญญาสามชั้น คือ(ก) เอก เรียกว่า ศิลปกรรมศาสตรดุษฎีบัณฑิต ใช้อักษรย่อ ศป.ด.(ข) โท เรียกว่า ศิลปกรรมศาสตรมหาบัณฑิต ใช้อักษรย่อ ศป.ม.(ค) ตรี เรียกว่า ศิลปกรรมศาสตรบัณฑิต ใช้อักษรย่อ ศป.บ.(๗) สาขาวิชาศิลปศาสตร์มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๘) สาขาวิชาสาธารณสุขศาสตร์มีปริญญาสามชั้น คือ(ก) เอก เรียกว่า สาธารณสุขศาสตรดุษฎีบัณฑิต ใช้อักษรย่อ ส.ด.(ข) โท เรียกว่า สาธารณสุขศาสตรมหาบัณฑิต ใช้อักษรย่อ ส.ม.(ค) ตรี เรียกว่า สาธารณสุขศาสตรบัณฑิต ใช้อักษรย่อ ส.บ.ทั้งนี้ให้ระบุชื่อวิชาเอกในวงเล็บต่อท้ายปริญญาด้วย ถ้ามีมาตรา ๔ ครุยวิทยฐานะของมหาวิทยาลัยบูรพามีสามชั้น คือ(๑) ครุยดุษฎีบัณฑิตทำด้วยผ้าหรือแพรสีดำ เย็บเป็นเสื้อคลุมยาวเหนือข้อเท้าพอประมาณ หลังจีบตัวเสื้อผ่าอกตลอดมีแถบกำมะหยี่สีประจำคณะ กว้าง ๑๑ เซนติเมตร ทาบริมเสื้อด้านหน้าโดยตลอดแขนกว้าง ยาวตกข้อมือ ตลอดกลางแขนทั้งสองข้างมีแถบกำมะหยี่ สีประจำคณะ กว้าง ๖เซนติเมตร ยาว ๔๒ เซนติเมตร ปลายแถบทั้งสองข้างเป็นมุมแหลม จำนวนสามแถบติดขวางเรียงกัน ระยะห่าง ๓ เซนติเมตร มีผ้าคล้องคอด้านในทำด้วยผ้าต่วนหรือ แพรสีทองมีแถบทำด้วยผ้าต่วนหรือแพรสีเทากว้าง๑๐ เซนติเมตร ทาบขวาง ด้านนอกเป็นกำมะหยี่ สีประจำคณะมีแถบกำมะหยี่สีเทากว้าง ๑๑เซนติเมตรทาบขอบบน และมีแพรสีทอง เข้มกว้าง ๒ เซนติเมตรขลิบริมขอบล่างประกอบด้วยหมวกแผ่นสี่เหลี่ยมจัตุรัสยาวด้านละ ๒๔ เซนติเมตรทำด้วยผ้าหรือแพรสีดำ มีพู่ห้อยสีประจำคณะ(๒) ครุยมหาบัณฑิตเช่นเดียวกับครุยดุษฎีบัณฑิต แต่ตลอดกลางแขนทั้งสองข้างมีแถบกำมะหยี่ สีประจำคณะกว้าง ๖ เซนติเมตร ยาว ๔๒ เซนติเมตร ปลายแถบทั้งสองข้างเป็นมุมแหลมจำนวนสองแถบติดขวางเรียงกัน ระยะห่าง ๓ เซนติเมตร(๓) ครุยบัณฑิตเช่นเดียวกับครุยมหาบัณฑิต แต่ไม่มีแถบกำมะหยี่ สีประจำคณะ ทาบริมเสื้อด้านหน้าโดยตลอดและตลอดกลางแขนทั้งสองข้างไม่มีแถบกำมะหยี่สีประจำคณะมาตรา ๕ เข็มวิทยฐานะของมหาวิทยาลัยบูรพามีลักษณะเป็นรูปตรามหาวิทยาลัยบูรพาสูง ๕ เซนติเมตร ทำด้วยโลหะสีเงินด้านหลังจารึกอักษรย่อชื่อปริญญามาตรา ๖ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยอุปนายกสภามหาวิทยาลัย กรรมการสภามหาวิทยาลัย และคณาจารย์ของมหาวิทยาลัยบูรพามีดังนี้(๑) นายกสภามหาวิทยาลัย เป็นครุยทำด้วยผ้าหรือแพรสีเทาเย็บเป็นเสื้อคลุมยาวเหนือข้อเท้าพอประมาณ หลังจีบ ตัวเสื้อผ่าอกตลอดมีแถบกำมะหยี่สีทอง กว้าง ๑๑ เซนติเมตร ทาบริมเสื้อด้านหน้าโดยตลอด แขนกว้างยาวตกข้อมือ ตลอดกลางแขนทั้งสองข้างมีแถบกำมะหยี่สีทอง กว้าง ๖ เซนติเมตร ยาว ๔๒เซนติเมตร ปลายแถบทั้งสองข้างเป็นมุมแหลม จำนวนสามแถบ ติดขวางเรียงกัน ระยะห่าง ๓เซนติเมตร มีผ้าคล้องคอด้านในทำด้วยผ้าต่วนหรือแพรสีทองมีแถบทำด้วยผ้าต่วนหรือแพรสีเทากว้าง ๑๐ เซนติเมตร ทาบขวางด้านนอกเป็นกำมะหยี่สีเทาเข้ม มีแถบกำมะหยี่สีทองกว้าง ๑๑ เซนติเมตร ทาบขอบบนและมีแพรสีทองเข้มกว้าง ๒ เซนติเมตร ขลิบริมขอบล่างมีเข็มตรามหาวิทยาลัยบูรพาทำด้วยโลหะสีทองสูง ๕ เซนติเมตร ประดับตรงกลางแถบกำมะหยี่ด้านหน้าทั้งสองข้าง ประกอบด้วยหมวกแผ่นสี่เหลี่ยมจัตุรัสยาวด้านละ๒๔ เซนติเมตร ทำด้วยผ้าหรือแพรสีดำ มีพู่ห้อยสีทอง(๒) อุปนายกสภามหาวิทยาลัยและกรรมการสภามหาวิทยาลัยเช่นเดียวกับนายกสภามหาวิทยาลัย แต่เข็มตรามหาวิทยาลัยบูรพาทำด้วยโลหะสีเงิน สูง ๕เซนติเมตร(๓) คณาจารย์เช่นเดียวกับอุปนายกสภามหาวิทยาลัยและกรรมการสภามหาวิทยาลัยแต่ตลอดกลางแขนทั้งสองข้างไม่มีแถบกำมะหยี่สีทองมาตรา ๗[๓] สีประจำคณะมีดังนี้(๑) คณะพยาบาลศาสตร์สีเหลืองส้ม(๒)คณะมนุษยศาสตร์และสังคมศาสตร์ สีขาวและสีม่วง(๓) คณะวิทยาศาสตร์สีเหลือง(๔) คณะวิศวกรรมศาสตร์สีเลือดหมู(๕) คณะศึกษาศาสตร์ สีฟ้า(๖) คณะสาธารณสุขศาสตร์สีชมพูอมส้มมาตรา ๘ ให้มหาวิทยาลัยบูรพาจัดทำครุยวิทยฐานะเข็มวิทยฐานะและครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา ๙ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการอานันท์ปันยารชุนนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการยกฐานะวิทยาเขตบางแสนในมหาวิทยาลัยศรีนครินทรวิโรฒเป็นมหาวิทยาลัยบูรพาและได้มีการจัดตั้งส่วนราชการในมหาวิทยาลัยบูรพาแล้วจึงต้องกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยบูรพาขึ้นใหม่และโดยที่มาตรา ๔๔ วรรคสองและมาตรา ๔๘ วรรคสอง แห่งพระราชบัญญัติมหาวิทยาลัยบูรพา พ.ศ.๒๕๓๓ บัญญัติให้การกำหนดปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่ง ต้องตราเป็นพระราชกฤษฎีกา จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยบูรพา (ฉบับที่ ๒) พ.ศ. ๒๕๓๖[๔]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยบูรพาได้เปิดสอนสาขาวิชาบริหารธุรกิจ สาขาศิลปกรรมศาสตร์และสาขาวิชาสาธารณสุขศาสตร์ เพิ่มขึ้น สมควรกำหนดปริญญาในสาขาวิชาอักษรย่อสำหรับสาขาวิชาดังกล่าวจึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยบูรพา (ฉบับที่ ๓) พ.ศ. ๒๕๓๘[๕]หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยบูรพาได้เปิดสอนสาขาวิชาวิศวกรรมศาสตร์เพิ่มขึ้นและได้แยกสาขาวิชาวิทยาศาสตร์และสาขาวิชาสาธารณสุขศาสตร์เป็นสาขาวิชาวิทยาศาสตร์พื้นฐานและสาขาวิชาวิทยาศาสตร์ประยุกต์กับสาขาวิชาสาธารณสุขศาสตร์สมควรแก้ไขเพิ่มเติมพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยบูรพาพ.ศ.๒๕๓๔ เพื่อกำหนดให้สาขาวิชาดังกล่าวมีปริญญาสามชั้น คือ เอก โท และตรีและกำหนดอักษรย่อที่จะใช้สำหรับสาขาวิชาดังกล่าวรวมทั้งกำหนดสีประจำคณะของคณะวิศวกรรมศาสตร์ และคณะสาธารณสุขศาสตร์เพิ่มขึ้น จึงจำเป็นต้องตราพระราชกฤษฎีกานี้สุนันทา/ผู้จัดทำ๖มีนาคม ๒๕๕๒[๑]ราชกิจจานุเบกษา เล่ม ๑๐๘/ตอนที่ ๑๘๖/หน้า๙๘๘/๒๔ ตุลาคม ๒๕๓๔[๒]มาตรา ๓ แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยบูรพา (ฉบับที่ ๓) พ.ศ. ๒๕๓๘[๓]มาตรา ๗ แก้ไขพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยบูรพา (ฉบับที่ ๓) พ.ศ. ๒๕๓๘[๔]ราชกิจจานุเบกษา เล่ม ๑๑๐/ตอนที่ ๑๘๙/หน้า ๒๑ พ/๑๗ พฤศจิกายน ๒๕๓๖[๕]ราชกิจจานุเบกษา เล่ม ๑๑๒/ตอนที่ ๓๓ ก/หน้า ๑/๑๔ สิงหาคม ๒๕๓๘